Johnny Weissmuller (nombre artistico de Johann Peter Weißmüller), naixito de Freidorf (Banato, Imperio Austrohongaro, hue un districto de Timişoara, Rumanía) o 2 de chunio de 1904 y muerto en Acapulco de Juárez (Estato de Guerrero, Mexico) o 20 de chinero de 1984, estió un esportista y actor estausunidense. Naixito de l'Imperio Austrohongaro, perteneixeba a la minoría d'os suabios d'o Banato.

En a suya faceta esportiva, partecipó como nadador y chugador de waterpolo en os Chuegos Olimpicos de París de 1924 con tres medallas d'oro y una de bronce en natación; y tamién en os Chuegos Olimpicos d'Amsterdam de 1928 con dos medallas d'oro en natación.

En a suya faceta cinematografica, ye conoixito por os suyos papels de Tarzan en as cintas basatas en a obra d'Edgar Rice Burroughs, destacando as cintas Tarzan the Ape Man (1932, W. S. Van Dyke), a primera d'a serie; Tarzan's Secret Treasure (1941, Richard Thorpe); u Tarzan and the Mermaids (1948, Robert Florey), a zaguera d'a serie. Con a cinta Jungle Jim (1948, William Berke) prencipió una serie de cintas sobre iste personache de cómic creyato por Don Moore y Alex Raymond, encara que con ista serie de cintas no tenió l'exito que s'asperaba.

Vinclos externos

Johnny Weissmuller en IMDb.
Johnny Weissmuller